CELEX: 62019TN0322
Language: et
Date: 2019-05-27 00:00:00
Title: kohtuasi T-322/19: 27. mail 2019 esitatud hagi — El-Qaddafi versus nõukogu

22.7.2019   
            
            
               ET
            
            
               Euroopa Liidu Teataja
            
            
               C 246/38
            
         
      27. mail 2019 esitatud hagi — El-Qaddafi versus nõukogu
      (kohtuasi T-322/19)
      (2019/C 246/40)
      Kohtumenetluse keel: inglise
      
         Pooled
      
      
         Hageja: Aisha Muammer Mohamed El-Qaddafi (Muscat, Omaan) (esindaja: barrister S. Bafadhel)
      
         Kostja: Euroopa Liidu Nõukogu
      
         Nõuded
      
      Hageja palub Üldkohtul:
      
                  —
               
               
                  tühistada nõukogu 21. märtsi 2017. aasta rakendusotsus (ÜVJP) 2017/497, millega rakendatakse otsust (ÜVJP) 2015/1333 piiravate meetmete kohta seoses olukorraga Liibüas, osas, milles jäetakse hageja nimi nõukogu 31. juuli 2015. aasta otsuse (ÜVJP) 2015/1333 piiravate meetmete kohta seoses olukorraga Liibüas lisades I ja III toodud nimekirja;
               
            
                  —
               
               
                  tühistada nõukogu 21. märtsi 2017. aasta rakendusmäärus (EL) 2017/489, millega rakendatakse määruse (EL) 2016/44 (mis käsitleb piiravaid meetmeid seoses olukorraga Liibüas) artikli 21 lõiget 5, osas, milles jäetakse hageja nimi nõukogu 18. jaanuari 2016. aasta otsuse (ÜVJP) 2016/44 piiravate meetmete kohta seoses olukorraga Liibüas lisas II toodud nimekirja, ja
               
            
                  —
               
               
                  mõista Üldkohtu menetlusega seotud kohtukulud vastavalt Üldkohtu eeskirjadele välja Euroopa Liidu Nõukogult.
               
            
         Väited ja peamised argumendid
      
      Hagi põhjenduseks esitab hageja neli väidet.
      
                  1.
               
               
                  Esimene väide, et Euroopa Liidu Nõukogu jättis õigeaegselt tegutsemata, mis puudutab vaidlustatud meetmetest teatamisega hagejale. See viis olulise menetlusnormi rikkumiseni seoses õigusega tõhusale kohtulikule kaitsele, mis tõi hagejale kahju.
               
            
                  2.
               
               
                  Teine väide, et nõukogu otsus paigutada hageja nimekirjas ümber, tugines samadel põhjendustel kui eelnevalt Üldkohtu 28. märtsi 2017. aasta kohtuotsusega T-681/14 tühistatud piiravad meetmed, mis rikub res judicata ja õiguskindluse põhimõtet ning õigust tõhusale õiguskaitsele.
               
            
                  3.
               
               
                  Kolmas väide, et vaidlustatud aktides ei ole välja toodud õiguslikku alust hageja hoidmiseks nimekirjas, vaatamata põhjalikele muutustele Liibüa olukorras. Nõukogu jättis esitamata individuaalsed, täpsed ja konkreetsed põhjendused vaidlustatud meetmetele, mida üheski lisatud dokumendis ei ole põhjendatud.
               
            
                  4.
               
               
                  Neljas väide, et vaidlustatud meetmed rikuvad hageja põhiõigusi, seal hulgas õigust tervisele, perekonnaelule, omandile ja õigust tõhusale õiguskaitsele, mis on tagatud Euroopa Liidu põhiõiguste hartas.